**Rapanui** on austronesialainen kieli, jota puhutaan Pääsiäissaarella rapanuiden keskuudessa. Vuonna 2000 sillä oli noin 2 500 puhujaa.

Historia
--------

Nykyisin puhuttu rapanui poikkeaa merkittävästi ennen 1860-lukua käytetystä rapanuista ja näin myös rongorongon kielestä. Vaikutteita nykyiseen rapanuihin tullut etenkin tahitista, espanjasta ja ranskasta. Kielellä ei ole tunnettuja murteita.

1800-luvun loppupuolella jotkut rapanuit muuttivat Tahitille ja palasivat myöhemmin Pääsiäissaarelle. Näiden paluumuuttajien vaikutus rapanuin kieleen on merkittävä: 5833 sanan sanalistasta 543 katsottiin olevan vähintään todennäköisesti tahitista. Syynä tähän on se, että tahitin ja rapanuin kielet ovat äännerakenteeltaan melko samanalaisia.

1960-luvulle saakka rapanui oli Pääsiäissaaren puhutuin kieli, mutta chileläisen kulttuurin vaikutuksesta vanhemmat alkoivat opettaa lapsilleen vain espanjaa, mikä johti rapanuin puhujien vähenemiseen. 1980-luvulle tultaessa vain harvat osasivat kieltä ja sitä puhuttiin lähinnä vain vanhuksille kunnioituksen osoittamiseksi.

Vuonna 2016 tehdyn tutkimuksen mukaan yli 65-vuotiaista rapanuista yli 70 % puhui rapanuita, mutta tutkimuksen nuorimmasta ikäluokasta 8–12 -vuotiaista sitä puhui sujuvasti vain 16,7 %. Vuonna 2007 puhujamäärä oli laskenut 2 000, mutta paikallisten kiinnostus kielen säilyttämistä kohtaan on noussut ja asenteet kieltä kohtaan ovat pääsääntöiset positiiviset. Pätevistä opettajista on kuitenkin pulaa, ja tähän on haettu apua niin ulkomaalaisista yliopistoista (esim. Uudesta-Seelannista tai Havaijilta) sekä yrittämällä saada Chilen yliopisto järjestämään opettajankoulutusta etänäkursseina.

Kirjakieli
----------

Rapanuilla on ollut oma kirjoitusjärjestelmä mahdollisesti jo ennen eurooppalaisten saapumista. Sitä kirjoitettiin rongorongo-kirjoitusjärjestelmällä, jota ei ole kyetty tulkitsemaan. Myös kirjoituksen alkuperän ajoituksesta ei ole varmuutta.

Nykyään rapanuita kirjoitetaan latinalaisin aakkosin. Uusi testamentti on käännetty rapanuiksi vuonna 2018. Ensimmäinen rapanuiksi julkaistu sanomalehti on *Tāpura Re'o* ("kirjoitettu ääni").

Kielen kirjaimisto koostuu 20 aakkosesta, joista puolet on vokaaleja ja puolet konsonantteja:

A, Ā, E, Ē, H, I, Ī, K, M, N, O, Ō, P, R, T, U, Ū, V, ʻ, Ŋ

Fonologia
---------

### Konsonantit

|  | Bilabiaali | Labiodentaali | Alveolaari | Velaari | Glottaali |
| --- | --- | --- | --- | --- | --- |
| **Nasaali** | m |  | n | ŋ |  |
| **Klusiili** | p |  | t | k | g | ʔ |
| **Frikatiivi** |  | v |  |  | h |
| **Yksitäryinen**
**tremulantti** |  |  | ɾ |  |  |

Lähde:

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Avoin** |  | a |  |

Kaikki vokaalit voivat esiintyä sekä lyhyinä että pitkinä.

Lähde:

Kielioppi ja sanasto
--------------------

|  | Yksikkö | Kaksikko | Monikko |
| --- | --- | --- | --- |
| **I pers.** | **inkl.** | au | tāua | tātou |
| **ekskl.** | māua | mātou |
| **II pers.** | koe | kōrua |
| **III pers.** | ia | rāua |

Lähde:

Lukusanat 1–10 rapa nuiksi:

| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| tahi | rua | toru | ha | rima | ono | hitu | varu | iva | hagauru |

Arkisia fraaseja rapanuiksi:

| Rapanuiksi | Suomeksi |
| --- | --- |
| ¡‘iorana! | hei! |
| ¿Pē hē a koe? | mitä kuuluu? |
| riva-riva | hyvin |
| ¡Māuru-uru! | kiitos! |
| ¿I hē a koe? | missä sinä olet? |

Lähteet
-------

* *South Pacific phrasebook*, Lonely Planet, 1999
* Kieviet, Paulus: *A grammar of Rapa Nui*, Language Science Press, 2017,  ISBN 9783946234753

### Viitteet

1. ↑  Rapa Nui *Ethnologue*. Viitattu 16.10.2021. (englanniksi)
2. ↑  Rapanui *UNESCO Atlas of the World's Languages in Danger*. Unesco. Viitattu 7.6.2018. (englanniksi)
3. ↑  Tom Garmeson: The language at the end of the Earth *BBC Travel*. BBC. Viitattu 7.6.2018. (englanniksi)
4. ↑  Glottolog 4.4 - Rapanui *glottolog.org*. Viitattu 16.10.2021.
5. ↑  Kieviet (2017): s. 15–16
6. 1 2  Rapa Nui language *Easter Island Travel*.  2022. Viitattu 7.12.2022. (englanniksi)
7. ↑  The Rapa Nui language is alive but endangered: new "Linguistic and Cultural Revitalization Plan" addresses the challenge of strengthening itt Unesco. Viitattu 7.6.2018. (englanniksi)
8. ↑  Did you know Rapa Nui is threatened? *Endangered Languages*. Viitattu 16.10.2021. (englanniksi)
9. ↑  Rapa Nui: Back from the brink *UNESCO*.  10.1.2019. Viitattu 28.1.2023. (englanniksi)
10. ↑  Brown, Keith: *Encyclopedia of Language and Linguistics*, s. 41-42 (Scripts, Undeciphered). Toinen painos. Elsevier, 2006. ISBN 978-0-08-044854-1. (englanniksi)
11. ↑  ScriptSource - Rapa Nui written with Latin script *scriptsource.org*. Viitattu 16.10.2021.
12. ↑  Rapa Nui, Easter Islander in Chile *joshuaproject.net*. Viitattu 16.10.2021. (englanniksi)
13. 1 2  Learn to speak Rapa Nui language *Easter Island Travel*.  2023. Viitattu 27.7.2023. (englanniksi)
14. 1 2  Rapa Nui language, alphabet and pronunciation *omniglot.com*. Viitattu 16.10.2021.
15. ↑  Kieviet (2017): s. 140
16. ↑  Numbers in Rapa Nui *omniglot.com*. Viitattu 5.9.2022.

Aiheesta muualla
----------------

* Rapanui Sprache (Arkistoitu – Internet Archive) (saksaksi)

Austronesialaiset kielet
abadi | abung | adonara | alune | anuta | atšeh | ’auhelawa | badui | bali | belait | bugi | buru | cebuano | chuuk | etelämarquesas | fidži | gao | havaiji | hiligaino | iloko | indonesia | jaava | japi | karoliini | kiribati | madura | malagassi | malaiji | maori | minangkabau | mokerang | nauru | palau | pingelap | pohjoismarquesas | rapanui | samoa | sunda | tagalog | tahiti | taroko | tetum | tikopia | timor | tonga | tšamorro | tuvalu | wanukaka | watubela